b'\n_START_ARTICLE_\nMuha cece\n_START_SECTION_\nRaz\xc5\xa1irjenost\n_START_PARAGRAPH_\nMuhe cece prebivajo v subsaharski Afriki med 15\xc2\xb0 severne in 20\xc2\xb0 ju\xc5\xbene geografske \xc5\xa1irine. \xc5\xbdivijo na robu gozdov, v bli\xc5\xbeini rek in mo\xc4\x8dvirij. So prena\xc5\xa1alke spalne bolezni. Tropski predeli v Afriki poznajo dve obliki te muhe in sicer Glossina morsitans, ki prena\xc5\xa1a v kri \xc5\xbeivali, zlasti goveda kugo - Nagano ter Glossina palpalis, ki povzro\xc4\x8da spalno bolezen ali dremavost pri ljudeh. Obe vrsti sta huda in nevarna nadloga za prebivalstvo.\n_START_SECTION_\nRazmno\xc5\xbeevanje\n_START_PARAGRAPH_\nMuhe cece se ne razmno\xc5\xbeujejo tako kot ve\xc4\x8dina drugih muh, saj ne le\xc5\xbeejo jaj\xc4\x8dec. Skotijo eno samo popolnoma razvito li\xc4\x8dinko, ki se ne prehranjuje, pa\xc4\x8d pa se takoj zabubi. Samica rojeva li\xc4\x8dinke na vsakih 10 do 20 dni in jih odlaga ob \xc5\xa1tore banan. Razvit osebek prileze iz bube v 1 do 2 mesecih.'